(Abɛ 2:1)
1. Womi ngua ko ngɛ, e mi munyu haa nɛ
Adesa náa hɛ nɔ kami nitsɛ.
E ji womi nɛ ngɛ he wami nitsɛ;
E haa nɔ wami, e bliɔ nɔ hɛ ngmɛ.
Womi ngua nɛ wa ngɛ he munyu tue ji,
Ngmami Klɔuklɔu. Mawu lɛ ha a ngma.
Nimli nɛ ngma suɔ Yehowa saminya.
Yehowa mumi lɛ ha nɛ a ngma.
2. A ngma Mawu adebɔ ní he sane.
A tsɔɔ kaa e bɔ hiɔwe kɛ zugba.
A tsɔɔ bɔ nɛ yayami plɛ kɛ ba ha,
Kɛ nɔ́ he je nɛ Paradeiso laa.
A tsɔɔ kaa hiɔwe bɔfo ko te si wo
Mawu nɔ yemi nɛ e gbe he guɛ.
E ngɔ yayami kɛ nɔ́ nami kɛ ba,
Se Mawu maa ye e nɔ kunimi.
3. Wɔ tsuo wa ngɛ bua jɔmi be mi nitsɛ,
Ejakaa Nyɔmtsɛ Kristo ngɛ tsɛ yee.
Wa jajeɔ Matsɛ Yemi sane kpakpa
Kɛ haa adesahi ngɛ je kɛ wɛ.
E ji sane kpakpa nɛ ngɛ Baiblo mi;
E ji okplɔɔ nɛ Yehowa ngmɛ wɔ.
E haa nimli tue mi jɔmi nɛ se be;
E ji juetli, nyɛ ha waa kane daa.